jkorsvik/nowiki_second_scrape_merged huggingface dataset:
Uspenskijkatedralen (Moskva)

Uspenskijkatedralen (russisk: Успенский Собор) eller Maria himmelfart-katedralen er en katedral i Kreml i Moskva.
På 1300-tallet fikk metropolitten Peter overtalt Ivan I til å bygge en katedral etter modell av katedralen i Vladimir. Byggingen ble påbegynt i 1326. Året etter overtok Moskva som hovedstad i Vladimir-Suzdal.
På slutten av 1400-tallet var katedralen falleferdig, og i 1472 ble byggingen av en ny katedral påbegynt. To år senere ble katedralen ødelagt i et jordskjelv, en svært uheldig hendelse i Moskva.
Ivan III inviterte den italienske arkitekten Aristotele Fioravanti fra Bologna for å gjenoppbygge katedralen. Katedralen i Vladimir ble nok en gang modell for Uspenskijkatedralen i Moskva, og Fioravanti reiste derfor til Vladimir for å studere russiske byggetradisjoner. Gjenoppbyggingen tok til i 1475, og i 1479 ble den vigslet av metropolitten Gerontij.
Kroningen av Russlands første tsar, Ivan IV, fant sted i Uspenskijkatedralen i 1547. Fra 1721 foregikk kroningene av de russiske keiserne her. Insettingsritualene for nye metropolitter og patriarker fant også sted her, og de ble også gravlagt her.
De nye kommunistmyndighetene stengte katedralen i 1918, og i 1955 ble den gjenåpnet som museum. Siden 1990 har det igjen vært holdt gudstjenester her. Et hardnakket rykte sier at Stalin i dypeste hemmelighet arrangerte en gudstjeneste i katedralen høsten 1941, mens tyske tropper sto bare noen få mil fra Moskva. Gudstjenesten skal ha blitt holdt for å be Gud gripe inn og redde landet.


== Bilder ==

		
		
		
		
		
		


== Eksterne lenker ==
Offisielt nettsted 
(en) Assumption Cathedral in Moscow – kategori av bilder, video eller lyd på Commons
Liste over sanger i Guitar Hero II

Følgende er en liste over sanger fra Guitar Hero II, et musikkvideospill som er utviklet av Harmonix og distribuert av RedOctane. Spillet ble utgitt for PlayStation 2 i 2006, og senere til Xbox 360 i 2007. Denne listen inneholder sangene man finner både på spilldisken, samt nedlastbare låter for versjonen til Xbox 360.
Guitar Hero 2 utfordrer spillerne til å gjenskape gitarstemmen på mange rockesanger ved å bruke en gitar-formet kontroller. Kontrolleren er enten basert på en Gibson SG, for PlayStation 2 eller en Gibson X-Plorer for Xbox 360. Noter i en av fem forskjellige farger ruller ned skjermen, og spilleren må prøve å treffe både rett farge på gitarens hals, samt slå på knappen midt på gitaren, som skal erstatte strengene. Ved å treffe notene får spilleren flere poeng, og om man greier å treffe flere noter uten å bomme, vil man også få bonuspoeng. Om man bommer for mye, kan man bli kastet av scenen. Hver sang kan spilles på fire vanskelighetsgrader. Enkelt, Medium, Vanskelig og Ekspert. På Enkelt bruker man bare tre av de fem fargene, mens på medium bruker man fire. På vanskelig og Ekspert bruker man alle fem, men på ekspert spiller man alle notene i sangen, noe man ikke gjør på vanskelig. 
Det er 64 sanger totalt i PlayStation 2 versjonen, men 74 på versjonen for Xbox 360, som kom ut senere. I tillegg kan man laste ned 24 sanger til fra Xbox Live, noe som gir en total av 98 sanger.


== Hovedsanger ==
Det er 40 sanger på karrieremodus for PlayStation 2, og 48 for Xbox 360. Sangene er organisert inn i grupper på fem spor på PlayStation og seks på Xbox 360. Disse gruppene er rangert fra enklere sanger til mer krevende etter hvert som man stiger. Man må greie mellom tre og fem sanger for å låse opp neste nivå. Antallet sanger man må spille gjennom varierer. 
Mesteparten av sangene er spilt inn av WaveGroup Sound, men det er også et par originale innspillinger, som vist i tabellen. Hver sang har to stemmer man kan spille, enten lead guitar eller rythm guitar, og bass.
Sanger som ikke finnes på PlayStation 2 vises med «--» i nivå-kolonnen.

*Sangen bruker rytmegitar istedenfor bass på flerspiller.


== Bonussanger ==
Det finnes 24 bonussanger på versjonen for PlayStation 2, og to ekstra på Xbox 360 sin versjon. Alle sangene kan låses opp ved å kjøpe dem i spillets butikk for penger man får for å spille sanger. Alle sporene er originale innspillinger.

*Sangen bruker rythm istedenfor bass
¤Sangen finnes bare på Xbox 360 versjonen


== Nedlastbare sanger ==
Man kan laste ned sanger til Xbox 360 versjonen gjennom Xbox Live Marketplace. Sangene kommer vanligvis i pakker på tre og tre sanger. Noen av pakkene inneholder sanger man så i Guitar Hero. Disse er ikke originale innspillinger. De fleste av de nye sangene er derimot de originale innspillingene.


=== Nedlastbare pakkers utgivelsesdato ===
Vasilij III av Russland

Vasilij III Ivanovitsj (russisk: Василий III Иванович; født 25. mars 1479, død 3. desember 1533) var storfyrste av Moskva fra 1505 til 1533.
Vasilij var sønn av Ivan III, og brukte mesteparten av sin regjeringstid på å konsolidere farens erobringer. Vasilij økte også rikets territorium, og overtok blant annet Fyrstedømmet Rjazan i 1521 og byen Novgorod-Severskij i 1522.
Vasilij var barnløs i sitt første ekteskap, og skilte seg derfor fra Solomonia Saburova i 1526. Med den nye dronningen Jelena Glinskaja fikk Vasilij en sønn i 1530, den senere Ivan IV, med tilnavnet «den grusomme».


== Referanser ==
Brunnsberg

Brunnsberg er et tettsted i Älvdalen kommune i Dalarnas län i landskapet Dalarna i Sverige. I 2010 hadde tettstedet 222 innbyggere. Brunnsberg ligger cirka femten kilometer nordvest for Älvdalen.


== Referanser ==
Åsen (Dalarna)

Åsen er et tettsted i Älvdalen kommune i Dalarnas län i landskapet Dalarna i Sverige. Det ligger cirka 20 kilometer nordvest for Älvdalen. I 2010 hadde tettstedet 246 innbyggere.


== Referanser ==
Evertsberg

Evertsberg er et tettsted i Älvdalen kommune i Dalarnas län i landskapet Dalarna i Sverige. I 2010 hadde tettstedet 279 innbyggere. Evertsberg ligger cirka tolv kilometer sørvest for Älvdalen. Stedsnavnet er blitt kjent fordi den fjerde av kontrollstasjonene under Vasaloppet befinner seg her. Den lokale dialekten kalles älvdalska.
Evertsberg ligger i en gammel jordbruks- og skogbruksbygd og har et gammelt kapell, Evertsbergs kapell.
I Evertsberg, som ligger midt mellom Berga by og Mora, står det en portal der den første løperen som passerer i hvert Vasalopp kvalifiserer seg til den såkalte bergprisen («bergspriset»). «Vasaloppsteinen» ved den gamle skolen er en sandsteinblokk. Navnet på vinnere av prisen er hogd inn i steinen.I 1539 ble navnet skrevet Æffuidzbergh. Det kommer formodentlig av det gamle mannsnavnet Övid.


== Kjente personer fra Evertsberg ==
Lena Willemark
Ekor Anders


== Referanser ==
Västermyckeläng

Västermyckeläng er et tettsted i Älvdalen kommune i Dalarnas län i landskapet Dalarna i Sverige. I 2010 hadde tettstedet 279 innbyggere.


== Referanser ==
Rot (Dalarna)

Rot er et tettsted i Älvdalen kommune i Dalarnas län i landskapet Dalarna i Sverige. I 2010 hadde tettstedet 695 innbyggere.


== Referanser ==
Gretchen C. Daily

Gretchen C. Daily (født 1964) er en amerikansk økolog og  professor i biologi ved Stanford University i California. 
Gretchen Daily er en av verdens fremste forskere innen bevaring av biologisk mangfold og premissleverandør i debatten om en bærekraftig utvikling og bevaring av økosystemer. Daily har skrevet over 125 fagartikler og utgitt fire bøker, deriblant The New Economy of Nature: The Quest to make Conservation Profitable fra 2002. Der viser hun den virkelige pengeverdien til naturressursene og eksempler på hvordan en bærekraftig utvikling kan være økonomisk lønnsomt. Hun leder i dag et prosjekt for å sikre biodiversiteten i områder i Kina, Tanzania, California og Hawaii, et arbeid som utføres sammen med jordeiere, økonomer, jurister, forretningsfolk og statlige organer. 
Blant flere høythengende utmerkelser er Daily valgt inn i The American Academy of Arts and Sciences. Hun mottok Jostein Gaarders og Siri Dannevigs Sofiepris på 100 000 dollar (500 000 kroner) 12. juni 2008 i Gamle Logen i Oslo. 


== Referanser ==


== Eksterne lenker ==
Sofieprisen om Gretchen C Daily
Standford-universitetets presentasjon med nedlastbar publikasjonsliste fra 2004
Intervjuer fra Sveriges Televisons dokumentarfilm The Planet fra 2006 (nett-TV)
Fin Gnatt

Fin Gnatt (født 19. mai 1960) er en norsk sportsanker for TV 2 og tidligere svømmer.  


== Bakgrunn og virke ==
Han vokste opp i Australia og New Zealand, men flyttet til Norge da han var 11 år. Hans far Poul Rudolph Gnatt var en berømt ballettdanser. I perioden 1978–1980 var han med på det norske landslaget i svømming. I 1983 begynte han å jobbe som konsulent i Norges Svømmeforbund. I 1986 var han landslagssjef i svømming, og i året etter begynte han som profesjonell svømmetrener i Bergen. Samme år sluttet han som konsulent i Norges Svømmeforbund. Han fortsatte å jobbe som svømmetrener fram til 1992. Han hadde tidligere jobbet som frilansjournalist, men begynte å jobbe fast for TV 2 Sporten samme året TV-kanalen ble lansert. Per 2014 er han fast sportsanker for TV 2 Sporten. Han leder både sportsnyhetene og sjakksendingene til TV 2. 


== Referanser ==
Konsilet i Firenze

Konsilet i Firenze var ett av to økumenisk konsiler, som ble avholdt parallelt fra 1431 til 1445. Konsilet ble avholdt delvis i Basel, Ferrara og Firenze. Det samtidige konsilet i Basel fant sted fra 23. juli 1431 til 19. april 1449
Konsilet ble kalt sammen av pave Martin V. De to hovedsakene under konsilet var en mulig samling av de katolske og ortodokse kirker (som hadde vært splittet siden Det store skisma i 1054 og forholdet til husittene.
Den 6.juni 1439 ble partene enig om en gjenforening av østkirken og vestkirken. Patriark Josef II av Konstantinopel døde imidlertid to dager senere, og grekerne insisterte så på at avtalen måtte godkjennes av den østlige synode. I Konstantinopel møtte avtalen imidlertid på stor motstand både hos folket og i statsadministrasjonen (med unntak av hos keiseren), og avtalen har derfor aldri blitt anerkjent i Den ortodokse kirke.
Vibeke Mohr

Vibeke Antoinette Mohr (født 29. april 1954) er fra august 2011 avdelingsdirektør kultur i Norsk kulturråd. Hun tok i 1985 magistergrad i faget etnologi (kulturhistorie) ved Universitetet i Oslo med avhandlingen Arbeidet til husflidens fremme. Om husflidens undervisningsarbeid 1890 – 1930. 
Mohr var direktør ved Telemark Museum fra 1995 til 2006. Hun var fra 2006 til 2011 direktør ved Oslo Museum.
Mohr har en rekke tillitsverv innen kultur og kulturminnevern. Hun har bl.a. vært styreleder for Fortidsminneforeningen fra 2000 til 2002, og fra 2004 har hun vært styreleder for Norges Husflidslag. 


== Bibliografi ==
1986 Vibeke Mohr: Vår husflid, C. Huidtfelt forlag
Marcin Wasilewski

Marcin Wasilewski (født 9. juni 1980) er en polsk tidligere fotballspiller.


== Karriere ==
Han startet sin karriere i lokalklubben Hutnik Kraków, og ble senere kjøpt opp av Śląsk Wrocław for senere å bli kjøpt opp av Wisła Płock som på den tiden spilte i Orange Ekstraklasa. Like etter var han på vei til Amica Wronki (Dagens KKS Lech Poznań). Da disse to klubbene slo seg sammen i den øverste ligaen i 2006 spilte han under Lech Poznań. Etter forhandlinger med RSC Anderlecht i 2006-sesongen, ble det enighet om at han skulle kjøpes opp i løpet av 2007-sesongen. I 2007 ble han solgt til fordel for RSC Anderlecht for 800.000 euro. Wasilewski er kjent for å være en god forsvarsspiller som er truende med headingene sine. Han vant Premier League med Leicester City i 2016. 


=== Landslaget ===
I 2002 fikk han sin debut på landslaget mot Danmark, og scoret sitt første mål for Polen i 2006 mot De forente arabiske emirater, som endte 5-2 til Polen.


== Meritter ==
Belgisk seriemestere – (2007)
Belgisk Pokalseier – (2008)
Belgisk Supercupseier – (2008)
Engelsk seriemestere – (2016)


== Referanser ==


== Eksterne lenker ==
(en) Marcin Wasilewski – FIFA 
(en) Marcin Wasilewski – UEFA 
(fr) Marcin Wasilewski – LÉquipe 
(en) Marcin Wasilewski – Transfermarkt 
(en) Marcin Wasilewski – national-football-teams.com 
(en) Marcin Wasilewski – WorldFootball.net 
(en) Marcin Wasilewski – Soccerbase.com 
(en) Marcin Wasilewski – FootballDatabase.eu 
(en) Marcin Wasilewski – Soccerway 
(en) Marcin Wasilewski – EU-Football.info 
Profil på SoccerNet.ESPN.go.com
Profil på 90minut.pl
Profil på FootballDatabase.eu
Profil på WorldFootball.net
Nanober

Nanober eller nanobakterier (nano, 1 milliarddel. Se nano) har blitt foreslått av noen mikrobiologer som en type veldig små bakterier i naturen. Grunnlaget for dette forslaget er svært små bakterieliknende strukturer som kan dukke opp i stein. Størrelsen på slike nanobakterier er antatt til å være under 0,1 µm for kokkeformet strukturer. Skeptikere mener nanobakterier er enkle mekanismer av kjemiske eller geokjemiske reaksjoner av ikke-levende materiale. De peker på at de minste bakteriene vi kjenner til er betydelig større enn disse antatte nanobakteriene. Et annet viktig argument er at de er for små til å inneholde essensielle biomolekyler for liv. Det er høyst usannsynlig at disse molekylene kan eksistere i et volum av 0,1 µm eller mindre. Spørsmålet om nanobakterier er liv eller geologi er ikke klarlagt, det samme gjelder spørsmålet om den nedre grensen for størrelsen på levende organismer. Blir nanobakterier påvist vil de være den minste formen for liv vi kjenner til.Nanober ble oppdaget i 1996 (publisert i American Mineralogist, vol 83., 1998) av Philipa Uwins, University of Queensland, Australia. De ble funnet voksende på steinprøver fra sandstein, som originalt ble hentet opp ved leting etter olje ved vestkysten av Australia. Dybden var mellom 3400 og 5100 meter under havet. I While Uwins et al blir det diskutert mot dette, at man ikke kan se bort fra at sandsteinprøvene ble kontaminert når de kom til overflaten.


== Påstander ==
Det er en levende organisme (inneholder DNA eller en analog, og kan reprodusere seg selv).
Morfologisk lik Actinomycetes og Sopp (fungi).
Nanober er 20 nanometer i lengde, noe som er biologisk kontroversielt på grunn av for liten plass til å inneholde essensielle elementer som DNA, plasmider, etc. Dette åpner opp for en ukonvensjonell reprodusering fra RNA istedenfor DNA.
Mars meteoritten ALH84001, oppdaget i 1984 i Antarktis, inneholdt sylinder-strukturer som noen astrobiologer foreslå kunne være bevis for liv tidligere på Mars.


== Referanser ==
Toffen Gunnufsen

Toffen Gunnufsen (født 1. mars 1961 i Homborsund i Grimstad) er en norsk bookingsjef for norske musikkfestivaler.
I 15 år arbeidet Gunnufsen for Quartfestivalen i Kristiansand. Hans liv i forbindelse med Quart er delvis biografert i boken Quart – Den usminkede historien om Norges viktigste festival av Pål Hetland (ISBN 978-82-489-0801-2). Senere arbeidet han for Hovefestivalen i Arendal, som han var med å grunnlegge i 2007, frem til denne ble avviklet i 2014. Han stod også bak selskapet Toffen live som arrangerte konserter rundt om i Agder. Fra januar 2015 har Gunnufsen arbeidet som musikksjef og daglig leder for Skral Festival i Grimstad.I mai 2021 ble det kjent at Toffen Gunnufsen blir festivalsjef for Slottsfjell i Tønsberg.13. desember 2011 fikk han utdelt Aust-Agder fylkeskulturpris for 2011. I pressemeldingen fra fylkeskommunen sto det: 

Han har en helt spesiell posisjon i bransjen, og er på mange vis grunnen til Hovefestivalens suksess, på samme måten som han også var det i forbindelse med Quartfestivalen. Festivalene har satt Sørlandet på kartet nasjonalt og internasjonalt
Gunnufsen er bosatt i Lillesand.


== Referanser ==


== Litteratur ==
Hetland, Pål: Quart – Den usminkede historien om Norges viktigste festival. Kagge forlag 2008.  ISBN 9788248908012.
Belizeelva

Belizeelva er ei 290 kilometer lang elv i Belize som renner gjennom mer enn en fjerdedel av landet. Den snor seg langs den nordlige enden av Mayafjellene tvers over den sentrale delen av landet og renner ut i havet nær Belize City. Belizeelva er også kjent under navnet «Den gamle elva». Den er navigerbar opp til grensen til Guatemala og var en veldig viktig for handel og transport mellom kysten og det de sentrale delene av landet fram til en god stund inn i det 20. århundret.
Belizeelva starter hvor Mopanelva og Macalelva møtes en knapp mil øst for grensa mot Guatemala. Den renner gjennom en elvedal som hovedsakelig består av tropisk regnskog. Elva brukes fremdeles til tømmertransport, særlig mahogni.
Elva har gitt navn til byen Belize City, som også landet Belize har navnet sitt fra.
Belizisk kreol

Belizisk kreol, også kjent som kriol, er et kreolspråk som er nært beslekta med andre kreolspråk i området. Kriol snakkes av rundt 350 000 mennesker i Belize (hvor det fungerer som et lingua franca og snakkes av 70 % av innbyggerne) og i det beliziske diaspora (for det meste i USA).
Belizisk kreol er utvikla fra engelsk, og har bare hatt minimal innflytelse fra spansk. Substratspråka er det indianske språket miskito og flere vest-afrikanske språk som ble bragt til landet av slaver.


== Eksterne lenker ==
National Kriol Council of Belize
Belizean Journeys Nettmagasin om Belize
Belizisk kreol hos Ethnologue
Alexander Onischuk

Alexander Onischuk (ukrainsk Олександр Онищук – Oleksandr Onisjtsjuk, født 3. september 1975 i Simferopol) er en amerikansk sjakkspiller. Onischuk immigrerte fra Ukraina til USA i 2001, og bor nå i Baltimore. I 2006 ble han amerikansk mester i sjakk. Han regnes som en av landets tre beste spillere, sammen med Gata Kamsky og Hikaru Nakamura.
I 2007 deltok Onischuk i stormesterturneringen i Biel, der han kom på andreplass etter Magnus Carlsen. Han endte på samme poengsum som Carlsen (5,5 av 9), men tapte etter omspill.


== Eksterne lenker ==
(en) Alexander Onischuk – FIDE 
(en) Alexander Onischuk – US Chess Federation 
(en) Alexander Onischuk – chessgames.com 
(en) Alexander Onischuk – OlimpBase 
(en) Alexander Onischuk – Chess.com 
(en) Alexander Onischuk – 365Chess.com
Oslo Kvinneparti

Oslo Kvinneparti (etablert 1927, nedlagt 1933) ble etablert av blant annet Nanna With som
gikk ut av Frisinnede Venstre.  Partiet stilte til kommunevalg (1928) men fikk ikke representasjon.
Det tok initiativ til det kortlevde Norske Kvinners Politiske Landslag (1928–30).
Holon

Holon (hebraisk: חולון – «(lille) sand») er en by i Israel. Byen ligger i Tel Aviv-distriktet på Sharonsletten. Den grenser til Tel Aviv i nord, Bat Yam i vest og Rishon LeZion i sør. Holon har et areal på 19 km² og i 2006 hadde byen 167 300 innbyggere. 
Byen ble grunnlagt i 1935. Det er en samaritansk koloni i Holon, der det bor mange samaritaner. 
De viktigste næringsveiene er tekstil- og metallindustri, og byen er en av de største industrisonene i landet. Holon har mange parker og hager, og regnes også for å være en av de grønneste byene i Israel.


== Vennskapsbyer ==

 Dayton (Ohio), USA
 Suresnes, Frankrike
 Berlin-Mitte, Tyskland
 Hann. Münden, Tyskland
 Anshan, KinaSamarbeidspartner: 

 Andong (Nord-Gyeongsang), Sør-Korea


== Referanser ==


== Eksterne lenker ==
Offisielt nettsted 
(en) Holon – kategori av bilder, video eller lyd på Commons
Haukå

Haukå kan være flere steder:  

Haukå (Flora)
Haukå (Verdal)
Haukå (Verdal)

Se også Haukå (Flora)Haukå (Haukåa) er ei lita grend i Verdal kommune, på vestsida av Leksdalsvatnet. Grenda grenser mot Steinkjer i nord.


== Referanser ==
Fred Barron

Fred Barron er en TV-serie-produsent og manusforfatter som har skapt en rekke program slik som den populære situasjonskomedien My Family og vært produsent for andre som Seinfeld. 
Han har skrevet manus for følgende program:

After You've Gone
According to Bex
Union Square
My Family
Caroline in the City
Dave's World
The Larry Sanders Show
Sessions
Displaced Person
Kate & Allie
Something Short of Paradise
Between the Lines
Man Love 2020


== Eksterne lenker ==
(en) Fred Barron på Internet Movie Database 
(en) Fred Barron hos The Movie Database
Ahmed Best

Ahmed Best (født 19. august 1973 i New York City i New York) er en amerikansk stemme-skuespiller mest kjent for sin rolle som Jar Jar Binks i Star Wars-filmene, som han fikk en Golden Raspberry for.


== Eksterne lenker ==
(en) Ahmed Best – kategori av bilder, video eller lyd på Commons 
(en) Ahmed Best på Internet Movie Database 
(sv) Ahmed Best i Svensk Filmdatabas 
(fr) Ahmed Best på Allociné 
(en) Ahmed Best på AllMovie 
(en) Ahmed Best hos Turner Classic Movies 
(en) Ahmed Best hos The Movie Database 
(en) Ahmed Best hos Behind The Voice Actors
Silas Carson

Silas Carson (født 1965) er en engelsk skuespiller mest kjent for rollen som jediridder Ki-Adi-Mundi og visekonge Nute Gunray i de tre nyeste Star Wars-filmene. 
I Star Wars Episode I: Den skjulte trussel spiller Carson også to andre roller, nemlig som senator Lott Dod (skjønt stemmen var ved Toby Longworth) og andrepiloten i diplomatskipet som Qui-Gon Jinn og Obi-Wan Kenobi annkommer i helt i starten av filmen. 
Han har også hatt en gjesteopptreden i TV-seriene Hustle, Spooks og The IT Crowd. Han har spilt stemmen til flere forskjellige roller i episoder av Doctor Who.


== Referanser ==


== Eksterne lenker ==
(en) Silas Carson på Internet Movie Database 
(en) Silas Carson hos The Movie Database
LFO

LFO (Low-frequency oscillation) er et lavfrekvent lydsignal som lager en pulserende rytme fremfor en hørbar tone. LFO refererer først og fremst til en lydeffekt mye brukt innen elektronisk musikk.
LFO svinger i en frekvens vanligvis under det et menneskeøre kan oppfatte, og er nyttig for å skape forskjellig lydeffekter, slik som f.eks vibrato og tremolo, eller hastigheten på arpeggio. En typisk LFO kan ha flere ulike bølgelengder, men de vanligste er sinusbølge, sagtannbølge, triangelbølge og firkantbølge.


== Kilder ==
Sound on Sound Magazine Synth school – Part 1
Kliment Vorosjilov

Kliment Vorosjilov (født 23. januarjul./ 4. februar 1881greg., død 2. desember 1969) var en sovjetisk politiker og militær leder. 
Kliment Vorosjilov ble født nær Dnipro i Ukraina, som da var en del av det russiske tsarriket. Han ble medlem i bolsjevikpartiet i 1903. Han ble innvalgt til sentralkomiteen i 1921 hvor han satt helt frem til 1961. Han ble utnevnt til marskalk i Sovjetunionen i 1935. Han var sterkt involvert i Stalins utrenskinger på 1930-tallet. Vorosjilov var øverstkommanderende for de sovjetiske styrkene under vinterkrigen mot Finland, men ble avsatt grunnet inkompetanse.


== Referanser ==


== Eksterne lenker ==
(en) Kliment Voroshilov – kategori av bilder, video eller lyd på Commons 
(en) Климент Ефремович Ворошилов – galleri av bilder, video eller lyd på Commons 
(en) Kliment Vorosjilov på Internet Movie Database 
(sv) Kliment Vorosjilov i Svensk Filmdatabas 
(en) Kliment Vorosjilov hos The Movie Database
Köniz

Köniz er en kommune og en liten by i kantonen Bern i Sveits. Med en folkemengde på over 39 000 er området et av de tettest befolkede i hele Sveits. 


== Historie ==
Regionen har vært bebodd i lang tid. Det har blitt gjort funn en har datert tilbake til bronse- og jernalderen. Samtidig har man funnet rester av romerske villaer og gravplasser fra tidlig middelalder. Den eldste delen av den nåværende reformerte sognekirken dateres tilbake til 1100-tallet. Ifølge legenden ble kirken grunnlagt av kong Rudolf av Burgund og hans kone Bertha av Schwaben. 


== Referanser ==


== Eksterne lenker ==
(de) Offisielt nettsted 
(en) Köniz – kategori av bilder, video eller lyd på Commons
Pai

En pai er en terte med bakt deig over fyllet. En pai kan benyttes til desserter, normalt som søt, og laget med for eksempel epler, pærer og bær, eller som hovedrett, med kjøtt, brokkoli, purre og lignende.


== Noen typer pai ==
Boston-pai
Key lime-pai
Pecanpai
Quiche
Tourtière


== Eksterne lenker ==
(en) Pies – kategori av bilder, video eller lyd på Commons 
(en) Pie – galleri av bilder, video eller lyd på Commons
Berkane

Berkane (arabisk: بركان‎) er en by i den nordøstre delen av Marokko. Byen ligger i provinsen Berkane, som er en del av Oriental-regionen. Byen har 80 012 innbyggere (2004).


== Eksterne lenker ==
(en) Berkane – kategori av bilder, video eller lyd på Commons 
(en) Berkane hos Lexicorient